अन्ये च बहवः शूरा...



श्लोकः 

अन्ये च बहवः शूरा मदर्थे त्यक्तजीविताः ।
नानाशस्त्रप्रहरणाः सर्वे युद्धविशारदाः ॥ ९ ॥

अयं भगवद्गीतायाः प्रथमोध्यायस्य अर्जुनविषादयोगस्य नवमः (९) श्लोकः ।

पदच्छेदः
अन्ये, च, बहवः, शूराः, मदर्थे, त्यक्तजीविताः ।  नानाशस्त्रप्रहरणाः, सर्वे, युद्धविशारदाः ॥९॥

अन्वयः
नानाशस्त्रप्रहरणाः शूराः सर्वे युद्धविशारदाः अन्ये च बहवः मदर्थे त्यक्तजीविताः (सन्ति) ।

शब्दार्थः 
अन्ये          = इतरे,
बहवः         = नैके,
शूराः          = विक्रमिणः,
मदर्थे          = मम कृते,
त्यक्तजीविताः = अर्पितप्राणाः,
नानाशस्त्रप्रहरणाः = बहुशस्त्राः,
सर्वे               = सकलाः,
युद्धविशारदाः    = समरनिपुणाः ।

अर्थः 

न केवलम् एतावन्तः, अन्येऽपि बहवः मदर्थं प्राणान् समर्पयितुं सिद्धाः बहुविधानि प्रहारसाधनानि शस्त्राणि धृतवन्तः समरनिष्णाताः विक्रमिणः सैन्ये सन्ति ।

बाह्यसम्पर्कतन्तुः
http://www.gitasupersite.iitk.ac.in

09
शाङ्करभाष्यं योजनीयम्
रामानुजभाष्यं योजनीयम्
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः